
UPUTSTVO ZA LIJEK


1.	Naziv veterinarskog lijeka

Onsior 10 mg tablete za pse
Onsior 40 mg tablete za pse


2. 	Sastav

Svaka tableta sadrži:

	robenakoksib
	utisnuta oznaka

	10 mg
	BE

	40 mg
	BCK



Okrugle, bež do braon, nedjeljive tablete sa utisnutom oznakom „NA” na jednoj strani i gore pomenuti otisak na drugoj strani.


3. 	Ciljne vrste životinja 

Psi


4. 	Indikacije za upotrebu

Za liječenje bola i upale povezanih sa hroničnim osteoartritisom kod pasa.
Za liječenje bola i upale povezanih sa hirurgijom mekih tkiva kod pasa.


5.	Kontraindikacije

Ne upotrebljavati kod pasa koji pate od gastrointestinalnih ulceracija ili oboljenja jetre.
Ne upotrebljavati istovremeno sa drugim nesteroidnim antiinflamatornim ljekovima (NSAIL) ili kortikosteroidima, tj. ljekovima koji se obično koriste u liječenju bola, upala i alergija.
Ne upotrebljavati kod preosjetljivosti na robenakoksib ili na bilo koju pomoćnu supstancu.
Ne upotrebljavati kod gravidnih kuja i kuja u laktaciji, jer bezbjednost robenakoksiba nije utvrđena tokom graviditeta i laktacije ili kod pasa koji se koriste za priplod.


6. 	Posebna upozorenja

Posebna upozorenja:
U kliničkim studijama kod pasa sa osteoartritisom je bio primećen neadekvatan odgovor na liječenje kod 10-15% pasa.

Posebne mjere predostrožnosti za bezbjednu upotrebu kod ciljne vrste životinja:
Bezbjednost ovog veterinarskog lijeka nije utvrđena kod pasa lakših od 2,5 kg ili mlađih od 3 mjeseca.

Pri dugotrajnoj terapiji, enzime jetre treba pratiti na početku terapije, npr. poslije 2, 4 i 8 nedjelja. Nakon toga se preporučuje nastavak redovnog praćenja, npr. svakih 3-6 mjeseci. Terapiju treba prekinuti ako se aktivnost enzima jetre značajno poveća ili ako pas pokaže kliničke znake kao što su anoreksija, apatija ili povraćanje u kombinaciji sa povišenim enzimima jetre.

Upotreba kod pasa sa oštećenom funkcijom srca, bubrega ili jetre ili kod pasa koji su dehidrirani, imaju nizak volumen cirkulišuće krvi ili nizak krvni pritisak može uključivati dodatni rizik. Ako se upotreba ne može izbjeći, ove pse treba pažljivo pratiti.

Koristite ovaj veterinarski lijek pod strogim veterinarskim nadzorom kod pasa sa rizikom od nastanka čira na želucu ili ako je životinja ranije pokazivala preosjetljivost na druge ljekove iz grupe NSAIL.

Posebne mjere predostrožnosti koje treba da preduzme lice koje daje veterinarski lijek životinjama:
Nakon upotrebe veterinarskog lijeka operite ruke.

U slučaju nehotičnog gutanja lijeka, odmah potražite savjet ljekara i pokažite mu uputstvo za upotrebu ili pakovanje. Kod male djece, slučajno gutanje povećava rizik od neželjenih efekata NSAIL.

Produžena dermalna izloženost lijeku kod trudnica, posebno blizu termina porođaja, može povećati rizik za plod.

Graviditet i laktacija:
Bezbjednost veterinarskog lijeka tokom graviditeta i laktacije nije utvrđena.

Plodnost:
Bezbjednost veterinarskog lijeka kod pasa koji se koriste za priplod nije utvrđena.

Interakcija sa drugim ljekovima i drugi oblici interakcija:
[bookmark: _GoBack]Ovaj veterinarski lijek se ne smije primjenjivati zajedno sa drugim ljekovima iz grupe NSAIL ili glukokortikoidima. Prethodno liječenje drugim antiinflamatornim ljekovima može da dovede do dodatnih ili pojačanih neželjenih efekata, pa je prije početka liječenja ovim veterinarskim lijekom potrebno obezbijediti period bez liječenja takvim supstancama od najmanje 24 sata. Međutim, pri određivanju dužine ovog perioda treba uzeti u obzir farmakokinetička svojstva prethodno korišćenih ljekova.

Istovremena terapija sa ljekovima koji utiču na bubrežni protok, npr. diureticima ili inhibitorima angiotenzin konvertujućeg enzima (ACE inhibitori), zahtijeva kliničko praćenje. Kod zdravih pasa liječenih sa ili bez diuretika furosemida, istovremena primjena ovog veterinarskog lijeka sa ACE inhibitorom benazeprilom tokom 7 dana nije bila povezana sa negativnim efektima na koncentraciju aldosterona u urinu, aktivnost renina u plazmi niti na brzinu glomerularne filtracije. Nijesu dostupni podaci o bezbjednosti primjene u ciljnoj populaciji, niti podaci o efikasnosti kombinovane primjene robenakoksiba i benazeprila.

Treba izbjegavati istovremenu primjenu potencijalno nefrotoksičnih ljekova jer može doći do povećanog rizika od bubrežne toksičnosti.

Istovremena upotreba drugih aktivnih supstanci koje imaju visok stepen vezivanja za proteine može da dovede do kompeticije sa robenakoksibom pri vezivanju i posljedično do toksičnih efekata.

Predoziranje:
Kod zdravih mladih pasa starosti 5 do 6 mjeseci, oralno primijenjen robenakoksib u visokim dozama (4, 6 ili 10 mg/kg/dan tokom perioda od 6 mjeseci) nije proizveo nikakve znake toksičnosti, uključujući gastrointestinalnu, bubrežnu ili hepatičnu toksičnost, niti je bilo uticaja na vrijeme krvarenja. Robenakoksib takođe nije imao štetne efekte na hrskavice ili zglobove.

Kao i kod drugh ljekova iz grupe NSAIL, predoziranje može izazvati gastrointestinalnu, bubrežnu ili jetrenu toksičnost kod osjetljivih ili zdravstveno kompromitovanih pasa. Ne postoji specifičan antidot. Preporučuje se simptomatska, potporna terapija koja se sastoji od primjene sredstava za zaštitu gastrointestinalnog trakta i infuzije izotoničnog fiziološkog rastvora.
Naizmjenična upotreba lijeka Onsior tableta i lijeka Onsior rastvor za injekciju kod pasa mešanaca pri predoziranju do 3 puta većem od maksimalne preporučene doze (2,0, 4,0 i 6,0 plus 4,0, 8,0 i 12,0 mg robenakoksiba/kg tjelesne mase oralno i 2,0 mg, 4,0 mg i 6,0 mg mg robenakoksiba/kg tjelesne mase subkutano) rezultiralo je edemom zavisnim od doze, eritemom, zadebljanjem kože i ulceracijama kože na mjestu potkožne injekcije i upalom, kongestijom ili krvarenjem u duodenumu, jejunumu i cekumu. Nije primijećen uticaj na tjelesnu masu, vrijeme krvarenja ili dokaz o toksičnosti za bubrege ili jetru.


7.	Neželjeni događaji

Psi

	Vrlo često
(>1 životinja / 10 tretiranih životinja):
	poremećaj digestivnog trakta1 , dijareja, povraćanje

	Često
(1 do 10 životinja / 100 tretiranih životinja):
	povišene vrijednosti enzima jetre2
smanjen apetit

	Povremeno
(1 do 10 životinja / 1 000 tretiranih životinja):
	krv u fecesu

	Vrlo rijetko
(< 1 životinja / 10 000 tretiranih životinja, uključujući izolovane slučajeve):
	letargija


1 Većina slučajeva je bila blagog intenziteta i povukla se bez liječenja.
2 Kod pasa liječenih do 2 nedjelje, nije primijećeno povećanje aktivnosti enzima jetre. Međutim, kod dugotrajnog liječenja je bilo prijavljeno povećanje aktivnosti enzima jetre. U većini slučajeva nije bilo kliničkih znakova, a sa nastavkom liječenja su se aktivnosti enzima jetre stabilizovale ili smanjile. Povremeno je povećana aktivnost enzima jetre bila povezana sa kliničkim znacima anoreksije, apatije ili povraćanja.

[bookmark: _Hlk66891708]Prijava neželjenih događaja je od velikog značaja jer omogućava kontinuirano praćenje bezbjednosti lijeka. Ukoliko primijetite bilo koje neželjeno dejstvo, čak i ako nije navedeno u ovom uputstvu, ili ako mislite da lijek nije djelovao, obratite se prvo nadležnom veterinaru. Neželjeni događaj možete da prijavite i nosiocu dozvole za stavljanje lijeka u promet, pri čemu treba koristiti kontakt podatke na kraju ovog uputstva. Veterinarski i zdravstveni radnici mogu da prijave neželjeni događaj Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me.


8.	Doziranje za svaku vrstu životinja, put i način primjene lijeka

Za oralnu upotrebu.

Osteoartritis: Preporučena doza robenakoksiba je 1 mg/kg tjelesne mase sa rasponom od 1-2 mg/kg. Dajte jednom dnevno u isto vrijeme svakog dana prema tabeli u produžetku.

Broj tableta po jačini i tjelesnoj masi za osteoartritis
	Tjelesna masa (kg)
	Broj tableta po jačini

	
	10 mg
	40 mg

	5 do < 10
	1 tableta
	

	10 do < 20
	2 tablete
	

	20 do < 40
	
	1 tableta

	40 do 80
	
	2 tablete



Klinički odgovor se obično vidi u roku od nedjelju dana. Liječenje treba prekinuti nakon 10 dana ako nema vidljivog kliničkog poboljšanja.

Kod dugotrajnog liječenja, nakon uočenog kliničkog odgovora, doza ovog veterinarskog lijeka može da se prilagodi najnižoj efektivnoj individualnoj dozi, uzimajući u obzir da stepen bola i upale povezanih sa hroničnim osteoartritisom može da varira tokom vremena. Veterinar treba da sprovodi redovni nadzor.

Hirurgija mekih tkiva: Preporučena doza robenakoksiba je 2 mg/kg tjelesne mase u rasponu od 2-4 mg/kg. Dajte lijek kao jednokratnu oralnu terapiju prije operacije mekih tkiva.
Tabletu(e) treba davati bez hrane najmanje 30 minuta prije operativnog zahvata.

Nakon operativnog zahvata, terapija se može nastaviti jednom dnevno još dva dana.

Broj tableta prema jačini i tjelesnoj masi za operaciju mekih tkiva
	Tjelesna masa (kg)
	Broj tableta prema jačini

	
	10 mg
	40 mg

	> 2,5 do < 5
	1 tableta
	

	5 do < 10
	2 tablete
	

	10 do < 20
	
	1 tableta

	20 do < 40
	
	2 tablete

	40 do < 60
	
	3 tablete

	60 do 80
	
	4 tablete



Naizmjenična upotreba lijeka Onsior tablete i lijeka Onsior rastvor za injekciju je bila ispitana u studiji o bezbjednosti na ciljnim vrstama životinja i pokazalo se da je psi dobro tolerišu.

Kod pasa lijek Onsior rastvor za injekciju i lijek Onsior tablete se mogu koristiti naizmjenično u skladu sa indikacijama i uputstvima za upotrebu odobrenim za svaki farmaceutski oblik. Liječenje ne bi trebalo da prelazi jednu dozu dnevno (bilo u obliku tablete ili rastvora za injekciju). Imajte na umu da preporučene doze za ove dvije formulacije mogu biti različite.


9. 	Savjet za pravilnu primjenu lijeka

Nemojte davati sa hranom jer su klinička ispitivanja pokazala bolju efikasnost robenakoksiba kod osteoartritisa kada se daje bez hrane ili najmanje 30 minuta prije ili poslije obroka. Hirurgija mekih tkiva: Dajte prvu dozu najmanje 30 minuta prije operativnog zahvata. Tablete su aromatizovane i većina pasa ih dobrovoljno uzima. Tablete ne treba dijeliti ili lomiti.


10.	Karenca

Nije primjenljivo.


11.	Posebno uputstvo za čuvanje lijeka 

Čuvati van vidokruga i domašaja djece.
Čuvati na temperaturi ispod 25°C.
Nemojte upotrebljavati ovaj veterinarski lijek nakon isteka roka upotrebe navedenog na kutiji ili blisteru iza oznake „Exp“. Rok upotrebe se odnosi na posljednji dan navedenog mjeseca. 

	
12.	Posebne mjere predostrožnosti kod odlaganja 

Ljekovi se ne smiju bacati u otpadne vode ili kućni otpad.

Neupotrijebljeni veterinarski lijek ili otpadni materijal koji je nastao upotrebom lijeka treba odložiti u skladu sa važećim propisima. Ove mjere pomažu zaštiti životne sredine.

Pitajte veterinara ili farmaceuta kako da odložite ljekove koji vam više nijesu potrebni.


13.	Klasifikacija veterinarskog lijeka 

Veterinarski lijek se izdaje na veterinarski recept.


14.	Broj dozvole za lijek i veličina pakovanja

Onsior, tableta, 10mg, blister, 30 tableta: 2040/26/45 - 10915
Onsior, tableta, 40mg, blister, 30 tableta: 2040/26/46 - 10917

Kartonska kutija koja sadrži 30 (5 x 6) tableta Alu/Alu u perforiranim blisterima.


15.     Datum poslednje revizije uputstva za lijek 

11.06.2026. godine

Detaljne informacije o ovom veterinarskom lijeku su dostupne u Registru veterinarskih ljekova koji je objavljen na stranici: https://cinmed.me/registar-veterinarskih-ljekova/ .


16.     Kontakt podaci

Nosilac dozvole za lijek i kontakt podaci za prijavu sumnje na neželjene reakcije: 
Privatna veterinarska ustanova „Montvet“ Podgorica
Ilije Plamenca lamela 103 bb, Podgorica, Crna Gora
Tel: +38269014726

Proizvođač odgovoran za puštanje serije lijeka u promet: 
Elanco France, 26 Rue De La Chapelle, Huningue, France, 68330, Francuska

Za informacije o ovom veterinarskom lijeku možete se obratiti nosiocu dozvole za lijek. 

 
17. 	Ostale informacije 

Robenakoksib je nesteroidni antiinflamatorni lijek (NSAIL). Selektivno inhibira enzim ciklooksigenazu 2 (COX-2), koji je odgovoran za nastanak bola, upale ili povišene tjelesne temperature. Enzim ciklooksigenazu 1 (COX-1) koji ima zaštitne funkcije, npr. u digestivnom traktu i bubrezima, ne inhibira.
Kod vještački izazvane upale kod pasa, robenakoksib je smanjio bol i upalu sa jednokratnim oralnim dozama u rasponu od 0,5 do 8 mg/kg uz brzo nastupanje dejstva (0,5 h). U kliničkim ispitivanjima ovaj lijek je smanjio hromost i upalu kod pasa sa hroničnim osteoartritisom i bolom, upalom i potrebom za dodatnom (“rescue”) terapijom kod pasa nakon operativnog zahvata na mekim tkivima.

